যায়দী ইমামগণ
যায়দী ইমামগণ (আরবি: الأئمّة الزيدية, প্রতিবর্ণীকৃত: Aʼimmah az-Zaydiyyah; ফার্সি: امامان زیدیه) হলেন শিয়া ইসলামের যায়দী শাখার আধ্যাত্মিক ও রাজনৈতিক নেতা বা ইমাম। ইসনা আশারিয়া ও ইসমাইলিদের বিপরীতে যায়দীরা তাদের ইমামদের প্রতি অতিমানবিক গুণাবলী আরোপ করে না। যায়দী, দ্বাদশী ও ইসমাইলিরা অভিন্নভাবে প্রথম চার ইমামকে স্বীকৃতি দেয়; তবে যায়দী রা যায়দ ইব্‌ন আলীকে পঞ্চম ইমাম হিসেবে গণ্য করে। তাদের বিশ্বাসমতে যায়দের পর হাসান বা হোসেনের বংশোদ্ভূত যে কেউ নির্দিষ্ট কিছু শর্তসাপেক্ষে ইমাম হতে পারেন। ঐতিহাসিকভাবে খ্যাত অন্যান্য যায়দী ইমামদের মধ্যে ইয়াহিয়া ইবনে যায়দ, মুহম্মদ আন-নফস আজ-জাকিয়া এবং ইব্রাহীম ইবনে আব্দুল্লাহ বিশেষভাবে উল্লেখযোগ্য।